Sergei Gorodetski

Sergei Mitrofanovitš Gorodetski (); (17. tammikuuta (J: 5. tammikuuta) 1884 Pietari - 8. kesäkuuta1967 Moskova) oli venäläinen runoilija.

Hän perusti yhdessä Nikolai Gumiljovin kanssa runoilijoiden akmeistiliikkeen eli Runoilijoiden killan (ven. Цех поэтов, Tseh poetov). Vallankumouksen jälkeen aikojen vaikeutuessa Gorodetski kiisti olleensa akmeisti ja kääntyi tukemaan uusia vallanpitäjiä.

Gorodetskin vuonna 1907 julkaisema runokokoelma Jar herätti symbolistien huomion. Hän antoi tukensa talonpoikaisrunoilijolle ja julkaisi proletkult-henkisiä agitaatiorunoja. Muuta hänen tuotantoaan ovat oopperalibretot ja kosmonauteille vuonna 1962 tehty kantaatti Pesn o partii. Hän säilytti kuitenkin yhteyden venäläisen runouden "hopeakauteen".

Lähteet

Venäläiset runoilijat
Vuonna 1884 syntyneet
Vuonna 1967 kuolleet
Venäjän ja Neuvostoliiton avantgarde
Venäläiset libretistit
Neuvostoliittolaiset kirjailijat